151. löggjafarþing 2020–2021.

Þingskjal 1232 — 737. mál.

Fyrirspurn

til mennta- og menningarmálaráðherra um garðyrkjunám á Reykjum.

Frá Ara Trausta Guðmundssyni.

1.	Hverjir skipa samráðs- og vinnuhóp um yfirfærslu garðyrkjunáms á Reykjum í Ölfusi frá Landbúnaðarháskóla Íslands til Fjölbrautaskóla Suðurlands? Hvaða sérfræðingar í málefnum garðyrkjunáms eru með í hópnum?

2.	Hvernig er samráði við fulltrúa atvinnulífs garðyrkjugreina í landinu háttað við yfir
færsluna?

3.	Hvernig er samráði við nemendur og starfsfólk á Reykjum háttað við yfirfærsluna?

4.	Hvernig verður tryggt að garðyrkjunám í Garðyrkjuskólanum á Reykjum, á vegum Fjöl
brautaskóla Suðurlands, sé aðgengilegt nemum alls staðar að af landinu og á öllum aldri?

5.	Hvernig verður fjármögnun garðyrkjunámsins háttað?

6.	Hvernig verður stjórnun garðyrkjunámsins á Reykjum háttað eftir að það hefur færst undir Fjölbrautaskóla Suðurlands?

7.	Hvernig verður rekstri og umsjón með Garðyrkjuskólanum á Reykjum fyrir komið?

8.	Hver fer með staðarhald og umsjón með fasteignum og landareignum Reykjatorfunnar, þ.m.t. skólahúsnæði, gróðurhúsum og öðrum fasteignum á staðnum, eftir fyrrgreindar breytingar?

9.	Hver er staða verkefna sem lögð voru til í þarfagreiningu sem unnin var árið 2017 um aðstöðu í tengslum við uppbyggingu og endurbætur á húsnæði skólans?

Skriflegt svar óskast.